Anders Løvlie

Anders Løvlie (født 1977)  er en norsk jurist og sangartist, mest kjent under artistnavnet DJ Løv. Han er best kjent som den ene halvdelen av pop/rap-duoen Ravi og DJ Løv, sammen med Ivar Christian Johansen (Ravi). 

Ravi og DJ Løv ga ut to album og flere singler. Duoen ble nominert til fire Spellemannpriser under 2004- og 2005-utdelingene, to Alarmpriser under 2005- og 2006-utdelingene og til Edvard-prisen 2005 i klassen populærmusikk for «Dødsøt». Løvlie valgte å holde en lavere offentlig profil enn Ravi. Dagbladet.no

Løvlie har tidligere jobbet som advokatfullmektig og var blant annet medforsvarer for en av de tiltalte under straffesaken etter NOKAS-ranet. VG.no Han er i dag professor ved Institutt for offentlig rett ved Det juridiske fakultet ved Universitetet i Oslo og forsker innen strafferett og straffeprosess. Ved siden av stillingen ved universitetet har Løvlie tidligere vært engasjert som advokat i Advokatfirmaet Elden og har også blitt advokat med møterett for Høyesterett. 

Løvlie har også vært sekretær for det regjeringsoppnevnte juryutvalget som vurderte endringer i juryordningen i Norge.Regjeringen.no NOU 2011: 13 kapittel 2

 Diskografi 
 Ravi og DJ Løv 
 Lekr butik (NOK, 2004) 
 Den nye arbæidsdagn (Epic/Sony BMG, 2005)
 Svartvit feat. DJ Mud (2017)

 Bibliografi 
 «Argumenter for og mot juryordningen», Kritisk juss, nr. 1, 2009, s. 81-100
 «Beviskrav i fartssaker. Lov og rett», Norsk juridisk tidsskrift, årg. 48, nr. 3, 2009, s. 166-180
 Med Kristian Brandt «Prøveløslatelse råtten gulrot, spådomskunst og menneskerettighetsbrudd?», Tidsskrift for strafferett, årg. 4, nr. 1, 2004, s. 88-107

 Referanser 

 Eksterne lenker 

 Hjemmseside UiO

Kategori:Norske jurister
Kategori:Norske rappere
Kategori:Fødsler i 1977